Ses dood in Darfoer-geweld | Nuus24
Khartoum – Ses mense is dood en 12 beseer toe geweld in Soedan se Darfoer-streek uitgebreek het, het staatsmedia bekend gemaak.Die ses mense is dood tydens gevegte in die dorpie Mellit in Noord-Darfoer. Die polisie en die weermag het intussen weer die situasie onder beheer gekry.Nie-Arabiese rebelle het in 2003 teen die regering in Darfoer in opstand gekom en hulle daarvan beskuldig dat hulle dié streek afskeep.Geweld het sedertien verminder, maar skermutselings tussen regerings- en rebellemagte kom steeds in sekere dele voor.Die geweld kom twee weke na vier mense dood is toe gewapende mans verskeie geboue geplunder het.Die regering het verlede jaar ‘n vredesooreenkoms met kleiner rebelle-groepe in Darfoer onderteken, maar die meer invloedryke rebelle-groepe het geweier om die ooreenkoms te teken.Die Internasionale Strafhof het intussen gesê dat Soedan se president, Omar al-Bashir, ‘n lasbrief uitgereik het vir die inhegtenisname van Abdel Raheem Muhammad Hussein, minister van verdediging, wat beskuldig word van oorlogsmisdade in Darfoer. – Volg Nuus24 op Twitter